Mungojerrie and Rumpleteazer/Hungarian

The Hungarian lyrics for "Mungojerrie and Rumpleteazer", translated by Romhányi József for Budapest 1983.

Lyrics
 "Ben Mickering és Mindlevery"

Ben Mickering És Mindlevery Minket egy párnak tarthatsz, mint két kaptafát Mint két kócos bohócot, tükörkép ikerpárt, Fejtetőn összenőtt akrobatát

A nagyvilág minket félve tisztel És tőlünk reszket a liget, a part Sokan csavargó csövesnek néznek x-szer És nem sokat téved, ki annak is tart

Ismer minket a korzó, a part menti sétány A villanegyed, a dombvidék Egy kis tekintély mindezért megillet méltán, De szinte már sok ez a népszerűség! Ha egy házacska ablaka tárva áll, Ott a porcelán röpköd, a váza száll Ha a tetthely egy zsindelyes háztető Holnap áztatja ágyad a langy eső

Ha a szárítókötélen libeg egy ing, Este húzd ki a latyakból, mosd ki megint Ha egy lányka gyöngysora szétszakad, Szemezi sírva a szék alatt Már az anyja így kiált: Itt a mocskos macska járkált!

Tán a Ben Mickering? Vagy Mindlevery?

De nem dühöng soká, mert neki az árt!

Ben Mickering és Mindlevery, Mi traccsolunk, trécselünk órákon át Gyakran betörünk oda, hol csörögve pörögnek, Húzd ki, nyomd be, automatát A törzshelyünk minden kis üreg meg rés, A rendszeres munkánk a semmittevés Mégis jó fickók vagyunk, a rendőr se bánt Néha vonzalmat érzünk néhány iránt

Ül a család az asztalnál, ha itt a dél, Akkor rendszerint nem épp a fogyás a cél, Készül argentin marhasült, zöldséges tál, Ám a szakácsnő sápadtan bebotorkál Akkor előbb egy reszketeg sorry-t rebeg, Aztán közli, hogy enni csak holnap lehet, Mert a marhacomb lábra kelt, elsántikált, Már az asszony így kiált: itt a mocskos macska járkál Tán a Ben Mickering Vagy Mindlevery De nem dühöng soká, mert neki az árt!

Ben Mickering és Mindlevery, Mi jól tudunk együttműködni ketten Ez nem csupán ritka nagy szerencse ám Az bravúr, hogy nem értek még soha tetten, Mert úgy söprünk el, mint a vad hurrikán, Senki nem meri letenni ott az esküt Ez Ben Mickering vagy Mindlevery Vagy mind a két kísértetmacska együtt! Ha ez vagy az csörögve csörömpöl bent, Vagy puffanva huppan vagy perdülve peng, Ha egy megszédült lexikon azt mondja: bnybnybny, Vagy egy vázából tör elő hasonló hang, Már az asszony így kiált: itt ez vagy az járt Tán a Ben Mickering, Vagy Mindlevery? Aztán nem dühöng soká, mert neki az árt!